Педагогі і навучэнцы ўстаноў прафесійнай адукацыі Брэстчыны актыўна дапамагаюць камунальным службам у прыбіранні тэрыторый сацыяльных аб’ектаў ад наступстваў моцных снегападаў, якія прайшлі ў вобласці. Так, навучэнцы Баранавіцкага дзяржаўнага прафесійнага ліцэя будаўнікоў ачысцілі ад снегу цэнтральны ўваход гарадскога анкалагічнага дыспансера, пешаходныя дарожкі, стаянку аўтамашын хуткай дапамогі, пад’язныя шляхі да корпусаў рэнтгенаўскай і тамаграфічнай дыягностыкі.